બોલિવૂડમાં ‘૮૦ના દશકમાં સફળ ફિલ્મોમાંની એક હતી શ્રીદેવીની હિમ્મતવાલા. જે ફિલ્મે શ્રીદેવીને બોલિવૂડમાં રાતોરાત ઊંચાઈના શિખર પર બેસાડી દીધી હતી. છતાં પણ ૧૯૮૭માં આપેલા એક ઇન્ટરવ્યૂમાં શ્રીદેવીએ આ ફિલ્મને અનલકી કહી હતી. શ્રીદેવીએ કહ્યું હતું કે, તમિલ ફિલ્મોમાં લોકો મને નેચરલ એક્ટિંગથી પસંદ કરતા હતા. જ્યારે હિન્દી ફિલ્મોમાં ગ્લેમરસ રોલ માટે પસંદ કરવામાં આવતી, જે મને ઓછંુ ગમતું. મારે લોકોને મારી એક્ટિંગથી આકર્ષવા હતા અને જે હું કરીને રહીશ. આ વાતને શ્રીદેવી પર લખાયેલા એક પુસ્તકમાં રજૂ કરાઈ છે, જે લલિતા ઐયરે લખી છે.